สอบถามหน่อยค่ะ ปกติจะทานยาคุมช่วงเวลา3ทุ่มของทุกวันมีเลทบ้างเล็กน้อย เมื่อคืนทานไปตอนประมาณ21.15ค่ะ แล้วกลางคืนมีอาการคลื่นไส้อาหารเป็นพิษเลยอาเจียนออกมาช่วงเวลาประมาณ23.00จากทีหาข้อมูลมาต้องทานซ้ำหากอาเจียนหลังทานยา2ชม แล้วเวลาตามข้างต้นจำเป็นต้องทานซ้ำอีก1เม็ดมั้ยคะ
สวัสดีค่ะ การใช้ยาคุมแบบแผงรายเดือนนั้นมีประสิทธิภาพในการป้องกันการตั้งครรภ์สูง ควรกินทุกวัน คลาดเคลื่อนกันวันละไม่เกิน 3 ชม.โดยหากทานยาคุมกำเนิดไปยังไม่ครบ 2 ชั่วโมง แล้วได้อาเจียนออกมา ยายังอาจดูดซึมได้ไม่ผล และอาจมีผลต่อการลดประสิทธิภาพลงได้ แนะนำว่าหากจะมีเพศสัมพันธ์ในช่วงนี้ควรใช้ถุงยางอนามัยร่วมด้วยไปก่อน ยังไม่จำเป็นต้องกินยาคุมซ้ำตามไปทันทีเพราะอาจทำให้คลื่นไส้อาเจียนมากขึ้นได้ ให้กินยาคุมที่เหลือต่อไปตามปกติ ใช้ถุงยางร่วมด้วย จนกว่าประจำเดือนครั้งใหม่จะมาค่ะช่วงนี้ ดื่มน้ำมากๆ รับประทานยาแก้คลื่นไส้อาเจียนได้ และพักผ่อนให้เพียงพอ หากยังมีอาการอาเจียน อ่อนเพลีย อย่างต่อเนื่อง ควรไปพบแพทย์